62020CJ0517_INF
Hotărârea Curții (Camera a noua) din 16 martie 2023 –OL (Prelungirea concesiunilor italiene)
(Cauza C‑517/20) (
1
)
„Trimitere preliminară – Articolele 49 și 56 TFUE – Jocuri de noroc – Concesiuni pentru activitatea de colectare a pariurilor – Prelungirea concesiunilor deja atribuite – Regularizarea centrelor de transmitere a datelor care desfășoară această activitate în lipsa unei concesiuni și a unei autorizații din partea poliției – Prelungirea drepturilor rezultate din această regularizare – Termen restrâns”
Libertatea de stabilire – Libera prestare a serviciilor – Restricții – Jocuri de noroc – Prelungirea unor concesiuni deja atribuite – Prelungirea unor drepturi rezultate dintr‑o regularizare a centrelor de transmitere de date care colectează pariuri în lipsa unei concesiuni și a unei autorizații din partea poliției – Inadmisibilitate – Justificare – Continuitatea controlului asupra sectorului pentru a asigura protecția consumatorilor – Proporționalitate – Verificare de către instanța națională
(art. 49 și 56 TFUE)
(a se vedea punctele 42-45, 48, 49, 51-53 și 56 și dispozitivul)
Dispozitivul
Articolele 49 și 56 TFUE trebuie interpretate în sensul că se opun unei prelungiri a concesiunilor în sectorul jocurilor de noroc și a drepturilor care rezultă din regularizarea situației centrelor de transmitere de date care desfășurau deja, la o dată determinată, activități de colectare de pariuri în favoarea unor agenții de pariuri străine care nu dispuneau de o concesiune și de o autorizație din partea poliției, în măsura în care o asemenea prelungire, care poate fi justificată în special de motive imperative de interes general, precum obiectivul de a asigura continuitatea unui control asupra operatorilor din acest sector pentru a garanta protecția consumatorilor, nu este de natură să asigure realizarea acestui obiectiv sau depășește ceea ce este necesar pentru atingerea acestuia.
(
1
)	JO C 257, 4.7.2022.